જામનગર ખાણ ખનીજ તંત્ર દ્વારા નિયત સમય અવધિમાં માહિતી કાયદા હેઠળ જવાબ આપવામાં આવ્યો ન હતો. જેને લઈને નિવૃત પીએસઆઈ દ્વારા કચેરીમાં રજૂઆત કરવામાં આવી હતી. જેનો પણ જવાબ આપવામાં આવ્યો ન હતો. આ બાબતને લઈને અરજદાર વાધેર માહિતી આયોગમાં જઈ કચેરી અંગે ઉપરોક્ત વિગતો આપવાની માંગણી કરી હતી. જેને લઈને આયોગ દ્વારા એક જ મહિનામાં તમામ વિગતો પૂરી પાડવા જામનગર ખાણ-ખનીજ વિભાગને સુચના આપી હતી. જુન મહિનામાં કરવામાં આવેલ આદેશ છતાં પણ માહિતી આપવામાં સ્થાનિક ખાણ-ખનીજ તંત્ર એ દરકાર નહિ લેતા આખરે અરજદાર થાકી ગયા હતા અને આજે જામનગર કચેરી ખાતે બે દિવસના અનસન પર બેસી ગયા છે. બીજી તરફ બે દિવસમાં માહિતી આપવામાં નહિ આવે તો અરજદાર વાઢેર આવતી કાલે કલેકટર કચેરી પહોચી આત્મવિલોપન કરશે એમ અંતિમ ચીમકી પણ ઉચ્ચારવામાં આવી છે. આ બાબતને લઈને તંત્ર દ્વારા ચોક્કસ કાર્યવાહી કરવા સંબંધિત કામગીરી શરુ કરી દેવામાં આવી હોવાનું જાણવા મળ્યું છે.